*LĒMUMA PROJEKTS*

**Par Alūksnes novada pašvaldības aģentūras “ALJA”**

**2023. gada darba plāna apstiprināšanu**

 Pamatojoties uz Pašvaldību likuma 10. panta pirmās daļas 21. punktu un Publisko aģentūru likuma 20. panta otrās daļas 3. punktu,

Apstiprināt Alūksnes novada pašvaldības aģentūras “ALJA” 2023. gada darba plānu (pielikumā uz 6 (sešām) lapām).

*PROJEKTS*

**ALŪKSNES NOVADA PAŠVALDĪBAS AĢENTŪRAS “ALJA” 2023. GADA DARBA PLĀNS**

Darba plāns tiek veidots ar mērķi, lai konstruktīvi noteiktu galvenos uzdevumus, pasākumus, atbildīgās personas un izpildes laiku Alūksnes novada ūdenstilpju (izņemot privāto) apsaimniekošanā. Gada darba plāns sastāv no 5 nodaļām, kurās tiek ietverti 2023. gadā veicamie prioritārie uzdevumi saskaņā ar Vidēja termiņa darbības stratēģiju 2021.-2023. gadam.

**1. DARBA PLĀNS DABAS RESURSU AIZSARDZĪBAI**

|  |  |  |  |  |
| --- | --- | --- | --- | --- |
| **Rīcības virziens** | **Īss apraksts** | **Sasniedzamie rezultāti** | **Atbildīgais** | **Paredzamie resursi** |
| 1.1. Veikt regulārus, organizētus reidus novada ūdenstilpēs (izņemot ūdenstilpēs, kurās zvejas tiesības nepieder valstij) | Veikt Alūksnes ezera licenču kontroli, makšķerēšanas karšu kontroli, pārējās ūdenstilpēs -makšķerēšanas karšu kontroli makšķerniekiem. Pārbaudīt makšķernieku lomu un izmantojamo rīku atbilstību normatīvo aktu prasībām. Kontrolēt rūpnieciskās zvejas limitu izmantošanas atbilstību normatīvo aktu prasībām. Kontrolēt un novērst nelikumīgu rūpniecisko zveju | Veikti ne mazāk kā 120 reidi, regulāri apsekoti ~ 3000 ha ūdens spoguļvirsmas | Aģentūras inspektori | Iestādes budžeta ietvaros |
| 1.2. Veikt ūdens kvalitātes kontroli | Vasaras sezonā kontrolēt ūdens kvalitāti Alūksnes ezerā, pēc novērojumiem, izvērtējot nepieciešamību, arī citos novada publiskajos ezeros | Peldūdens kvalitātes noteikšana laboratorijā ne retāk kā 2 reizes vasaras sezonā Alūksnes ezerā, ūdens ķīmiskā sastāva noteikšana pēc vajadzības. Citos novada publiskajos ezeros - pēc situācijas dabā  | Aģentūras direktors | Iestādes budžeta ietvaros |
| 1.3. Papildināt zivju resursus | Papildināt zivju resursus ar līdakām Alūksnes ezerā, zandartiem Sudala, Indzera ezerā | Zivju resursu palielinājums Alūksnes ezerā 32000 līdaku, Sudala ezerā 16400, Indzera ezerā 13000 zandartu.(Noteikts pieļaujamais izlaižamo zivju apjoms un suga pēc katra ezera Zivsaimnieciskās ekspluatācijas noteikumiem) | Aģentūras direktors | Iestādes budžeta ietvaros, Zivju fonds, pašvaldības finansējums |
| 1.4. Nojaukt šķērsli Alūksnes upē | Nojaukt vēsturisku, mākslīgu dzirnavu slieksni | Atbrīvots brīvs tecējums, atjaunotas sugu migrācijas iespējas Alūksnes upē, atjaunota straujtece, atjaunotas un ierīkotas lašveidīgo zivju nārsta vietas | Aģentūras direktors | LIFE, iestādes budžeta ietvaros |

**2. DARBA PLĀNS DARBAM AR SABIEDRĪBU**

|  |  |  |  |  |
| --- | --- | --- | --- | --- |
| **Rīcības virziens** | **Īss apraksts** | **Sasniedzamie rezultāti** | **Atbildīgais** | **Paredzamie resursi** |
| 2.1. Organizēt bērnu un jauniešu nometni | Piedalīties makšķernieku nometnes organizēšanā, sadarbībā ar biedrību “C.Albula” un Alūksnes bērnu un jauniešu centru | Pievērsta jauniešu uzmanība ezeru ekosistēmām, to aizsardzības un izmantošanas pasākumiem. Caur jauniešu interesi piesaistīta vecāku uzmanība un nodota informācija par dabas un ūdeņu izmantošanas, rekreācijas un aizsardzības iespējām | Aģentūras direktors | Iestādes budžeta ietvaros |
| 2.2. Makšķerēšanas un ģimeņu festivāla organizēšana | Dalība makšķerēšanas un ģimeņu festivāla organizēšanā | Piesaistīti vietējie jauniešu makšķerēšanas aktivitātēs, piesaistītas citas sabiedrības daļas izglītojošos un informatīvos pasākumos festivāla ietvaros, piesaistīti viesi pasākumam no citiem novadiem. Notikušas diskusijas ar makšķerniekiem par aktuālām problēmām, uzklausīti priekšlikumi par nepieciešamām pārmaiņām u.c. Dalībniekiem un līdzjutējiem dota iespēja veselīgi atpūsties pie/uz ūdeņiem. Realizējot pasākuma aktivitātes, pastarpināti tiek reklamēta Alūksnes novada pašvaldība un aģentūra | Aģentūras direktors, inspektori | Iestādes budžeta ietvaros, Latvijas Lauku konsultāciju un izglītības centrs, Zivju fonds |
| 2.4. Dalība pasākumu organizēšanā Pilssalā | Dalība ūdens motosporta sacensību organizēšanā | Sniegts atbalsts pasākumu organizēšanā ar pašvaldībai piederošajiem tehniskajiem līdzekļiem. Pašvaldības novērtējuma celšana ģenerālorganizētāju vērtējumā. Piesaistīta sabiedrības uzmanība Alūksnes Pilssalas un Alūksnes ezera izmantošanas iespējām | Aģentūras direktors, inspektori | Iestādes budžeta ietvaros |
| 2.5. Reklamēt aģentūru | Veicināt reklāmu ārpus novada robežām (dalība saistītos semināros un forumos. Arī interneta vidē). Makšķerēšanas pasākumu un diskusiju semināra organizēšana | Piesaistīta sabiedrības interese par Alūksnes novada un aģentūras darbību ūdeņu apsaimniekošanā. Piesaistīti viesmakšķernieki Alūksnes ezeram kā veiksmīgi apsaimniekotai licencētās makšķerēšanas vietai | Aģentūras direktors | Iestādes budžeta ietvaros |
| 2.6. Turpināt Catch & Release (Ķer un Atlaid) kampaņu | Aicināt makšķerniekus izmantot Catch & Release principus, t.i., paturēt lielo plēsīgo zivju sugu īpatņus tik, cik pašam vai ģimenei nepieciešams. Veicināt to zivju atlaišanu, kuras nav nepieciešamas personīgai lietošanai | Lielās plēsīgās zivis ūdenstilpē turpina uzturēt veselīgu ihtiofaunu (veic “sanitāru” funkciju), barojoties ar mazvērtīgām un slimām zivīm. Veselīga ihtiofauna un trofejas izmēru plēsīgās zivis | Aģentūras direktors, inspektori | Iestādes budžeta ietvaros |

**3. DARBA PLĀNS DARBAM AR NORMATĪVAJIEM AKTIEM**

|  |  |  |  |  |
| --- | --- | --- | --- | --- |
| **Rīcības virziens** | **Īss apraksts** | **Sasniedzamie rezultāti** | **Atbildīgais** | **Paredzamie resursi** |
| 3.1. Pilnveidot Saistošo noteikumu projektu | Veikt labojumus un saskaņot saistošo noteikumu projektu “Alūksnes novada publisko un pašvaldības ūdenstilpju, to salu un piekrastes zonas uzturēšanas un sabiedriskās kārtības noteikumi” | Ar saistošajiem noteikumiem noteiktas zonas ar atļautajām un aizliegtajām rīcībām. Uzlabota drošība kuģu satiksmei un iedzīvotājiem Alūksnes ezera iekšezerā un norobežoti izmantojamās rekreācijas veidi. Iekļautas normas par apbūvi publiskajos ūdeņos un piekrastes joslā | Aģentūras direktors | Iestādes budžeta ietvaros |
| 3.2. Izstrādāt Pededzes upes licencētās makšķerēšanas nolikumu | Uzsākt saistošo noteikumu projekta izstrādi par licencēto makšķerēšanu Pededzes upes baseinā | Izstrādāts saistošo noteikumu projekts | Aģentūras direktors | Iestādes budžeta ietvaros |

**4. DARBA PLĀNS INFRASTRUKTŪRAS UZLABOŠANAI**

|  |  |  |  |  |
| --- | --- | --- | --- | --- |
| **Rīcības virziens** | **Īss apraksts** | **Sasniedzamie rezultāti** | **Atbildīgais** | **Paredzamie resursi** |
| Uzturēt esošo infrastruktūru | Uzturēt makšķerēšanas vietas, laivu nolaišanas vietas, ūdens navigācijas zīmes, laipas, peldēšanas vietas u.c. | Saglabāta esošā infrastruktūra labā kvalitātē | Aģentūras direktors | Iestādes budžeta ietvaros |

**5. DARBA PLĀNS FINANŠU LĪDZEKĻU PIESAISTEI**

|  |  |  |  |  |
| --- | --- | --- | --- | --- |
| **Rīcības virziens** | **Īss apraksts** | **Sasniedzamie rezultāti** | **Atbildīgais** | **Paredzamie resursi** |
| 5.1. Piesaistīt līdzekļus zivju resursu papildināšanai | Iesniegt projektu pieteikumu Lauku atbalsta dienestā, lai piesaistītu Zivju fonda finansējumu zivju resursu papildināšanai | Papildināti zivju resursi trijos publiskajos ezeros – Alūksnes, Sudala, Indzera ezerā. Makšķernieku intereses un skaita pieaugums attiecīgajās ūdenstilpēs | Aģentūras direktors | Iestādes budžeta ietvaros, Zivju fonds, pašvaldības finansējums |
| 5.2. Piesaistīt līdzekļus zivju resursu aizsardzībai | Iesniegt projektu pieteikumu Lauku atbalsta dienestā, lai piesaistītu Zivju fonda finansējumu zivju resursu aizsardzībai Alūksnes novadā | Palielināta uzraudzības intensitāte un operativitāte pie/uz Alūksnes novada ūdenstilpēm. Atvieglota ūdenstilpju pārraudzība un uzraudzība. Iegādāts papildus aprīkojums – spectērpi, sniega motocikls | Aģentūras direktors | Iestādes budžeta ietvaros, Zivju fonds, pašvaldības finansējums |
| 5.3. Piesaistīt līdzekļus zivju resursu izpētei | Iesniegt projektu pieteikumu Lauku atbalsta dienestā, lai piesaistītu Zivju fonda finansējumu zivju resursu izpētei Pededzes upes baseinā | Veikta zivsaimnieciskā izpēte Pededzes upes pietekām – Alūksne, Ievedne, Paparze.Saņemts zinātniskā institūta ziņojums par licencētās makšķerēšanas organizāciju Pededzes upes baseinā. | Aģentūras direktors | Iestādes budžeta ietvaros, Zivju fonds, pašvaldības finansējums |

**6. DARBA PLĀNS AĢENTŪRAS DARBINIEKU KOMPETENCES PAAUGSTINĀŠANAI**

|  |  |  |  |  |
| --- | --- | --- | --- | --- |
| **Rīcības virziens** | **Īss apraksts** | **Sasniedzamie rezultāti** | **Atbildīgais** | **Paredzamie resursi** |
| 6.1. Piedalīties kvalifikācijas celšanas semināros | Paaugstināt darbinieku kompetenci, uzmanību pievēršot specializācijai un kādas tēmas padziļinātai apguvei | Nodrošinātas apmācības atbilstoši noteiktajam mācību apjomam.Piedalīšanās semināros un sabiedriskos izziņas projektos | Aģentūras direktors, inspektori, lietvede | Iestādes budžeta ietvaros |